**Všetkým záujemcom**

Váš list číslo / zo dňa Naše číslo Vybavuje / linka Banská Bystrica

26.05.2022 2615/2022/520 Ing. Ondríková 02.06.2022

**Vec: Vysvetlenie súťažných podkladov č. 1**

Verejný obstarávateľ LESY Slovenskej republiky, štátny podnik obdržal dňa 26.05.2022 prostredníctvom komunikačného rozhrania systému JOSEPHINE žiadosť o vysvetlenie súťažných podkladov od jedného zo záujemcov v rámci verejnej súťaže na predmet zákazky **„Doprava dreva Západ 2022 - 2026“** – vyhlásenej oznámením o vyhlásení verejného obstarávania uverejneným v Úradnom vestníku Európskej únie zo dňa 20.05.2022 pod číslom 2022/S 098-270303 a dňa 23.05.2022 vo Vestníku verejného obstarávania vedeného Úradom pre verejné obstarávanie č. 120/2022 pod značkou 27347 – MSS.

Verejný obstarávateľ podáva podľa § 48 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) nasledovné vysvetlenie súťažných podkladov:

**Otázka č.1**

*Dobrý deň,*

*prosíme o vysvetlenie súťažných podkladov v týchto bodoch :*

*21.2. Lehota na predkladanie ponúk je v Oznámení o vyhlásení VO dňa 14.6.2022 a na stránke https://josephine.proebiz.com/sk/tender/22541/summary je uvedený termín 16.06.2022.*

*Ktorý dátum platí ?*

**Odpoveď verejného obstarávateľa:**

Verejný obstarávateľ dňa 27.5.2022 korigendom opravil chybne zadaný dátum lehoty na predkladanie ponúk zo 14.6.2022 na správny dátum predkladania ponúk dňa 16.06.2022.

**Otázka č.2**

*Časť B - Opis predmetu zákazky, bod 3.1. a 3.2 - v prípade predloženia ponuky na tieto časti súťaže budú deklarované dopravné prostriedky viazané na tieto zákazky až do skončenia platnosti súčasnej rámcovej dohody? Znamená to, že tieto isté dopravné prostriedky nemôžeme predložiť do súťaže aj na iné OZ? Tým pádom ich nemôžeme počas cca 8 mesiacov v prípade úspešnej súťaže využívať na iných OZ ?*

**Odpoveď verejného obstarávateľa:**

V súťažných podkladoch, časť F. PODMIENKY ÚČASTI verejný obstarávateľ uvádza:

V prípade, že uchádzač dá ponuku na viac ČASTÍ predmetu zákazky, musí preukázať kumulatívne disponibilitu technického vybavenia na tie ČASTI, na ktoré predkladá ponuku. V opačnom prípade verejný obstarávateľ vyberie, na ktorej časti predmetu zákazky budú disponibilné technické prostriedky uchádzača použité.

Pri samotnej realizácii zákazky je však možné využívať technické prostriedky aj pre iné časti, ak budú nad rámec minimálneho požadovaného vybavenia podľa jednotlivých častí zákazky.

To znamená, že nevyužité technické prostriedky môžete využívať pre ďalšie časti zákazky, ak v nich budete úspešný.

**Otázka č.3**

*8.4. Musí záujemca pri podaní ponuky na jednotlivé časti VO deklarovať za subdodávateľa všetky doklady týkajúce sa splnenia podmienok par. 32 ZVO, alebo stačí iba uviesť doklady podľa par.32, ods.1, písm. e) a f) ?*

**Odpoveď verejného obstarávateľa:**

Za subdodávateľa stačí predložiť doklady týkajúce sa splnenia podmienok § 32, ods.1, písm. e) a f) ZVO. Treba však posúdiť, či tento subdodávateľ nevystupuje aj ako „iná osoba“.

V súťažných podkladoch, časť F. PODMIENKY ÚČASTI verejný obstarávateľ uvádza:

1.4 Uchádzač alebo záujemca môže na preukázanie „technickej spôsobilosti alebo odbornej spôsobilosti“ využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.

Preto verejný obstarávateľ odporúča záujemcovi, aby jednotliví subdodávatelia predložili za seba aj doklady k preukázaniu podmienok účasti (písmeno a) a f) - ostatné doklady si vie verejný obstarávateľ overiť ), prípadne jednotný európsky.

**Otázka č.4**

*19.2.a) a 19.5. - Obsah ponuky. V bode 19.2.a) súťažných podkladov má byť Návrh na plnenie kritérií na vyhodnotenie ponúk vo formáte xlsx a zároveň podpísaný a opečiatkovaný? To sa technicky nedá. V bode 19.5. ho predsa naskenujeme opečiatkovaný a podpísaný vo formáte pdf.*

**Odpoveď verejného obstarávateľa:**

Verejný obstarávateľ požaduje 2x ten istý doklad – jeden vytlačený a podpísaný, potom naskenovaný – bod 19.2.a) a jeden na zverejnenie – bod 19.5 – nepodpísaný (súbor xlsx uložený ako pdf).

**Otázka č.5**

*Časť F Podmienky účasti, bod 1.3. - predloženie formy vlastníctva : V prípade uzatvorenia leasingovej zmluvy, kde v technickom preukaze je uvedený vlastník leasingová spoločnosť a držiteľom vozidla je podnikateľský subjekt treba uzatvárať ešte dodatočnú zmluvu medzi leasingovou spoločnosťou a držiteľom vozidla, alebo budete akceptovať leasingovú zmluvu ako formu vlastníctva ?*

**Odpoveď verejného obstarávateľa:**

Verejný obstarávateľ bude akceptovať držiteľa vozidla, ktorý je zapísaný na technickom preukaze ako uchádzača alebo partnera uchádzača. Uchádzač priloží naskenovanú zmluvu s leasingovou spoločnosťou. Dodatočnú zmluvu medzi leasingovou spoločnosťou a držiteľom vozidla nie je potrebné uzatvárať.

**Otázka č.6**

*Pri vypĺňaní Návrhu na plnenie kritérií na vyhodnotenie ponúk sa obsah časti tabuľky neprenáša do cenovej ponuky uchádzača, je to v poriadku ?*

**Odpoveď verejného obstarávateľa:**

Verejný obstarávateľ tabuľky kontroloval a pri zadaní všetkých 4 požadovaných čísiel sa hodnota zobrazí aj v cenovej ponuke. Ak Vám ani potom tabuľka fungovať nebude, pošlite prosím v rámci vysvetľovania súťažných podkladov printscreen obidvoch tabuliek.

**Otázka č.7**

*Musí uchádzač doložiť aj za subdodávateľa písomnú dohodu/pracovnú zmluvu o preukázaní odbornej spôsobilosti medzi subdodávateľom a externou osobou odborne spôsobilou ?*

**Odpoveď verejného obstarávateľa:**

Ak tým myslíte podmienku účasti podľa § 34 ods.1 písm. f) ZVO - uchádzač predloží platné povolenie prevádzkovateľa v cestnej doprave – to predkladáte za seba ako uchádzač, ako aj za subdodávateľov. Iné preukázanie odbornej spôsobilosti nevyžadujeme.